**De ce taci?!**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înțelesu-m-am cu vântul să te-adie înspre mine

Calm și tandru..de-o putea, să nu-ți tulbure simțirea!..

Florile de iasomie să se scuture pe tine

Cu emoții și plăcere..vreau să-ți întâlnesc privirea!

De ce taci?! Dă-mi doar o șoaptă prinsă pe o frunză vie

Să-mi atingă pieptul..galeș, să-mi transmită-ncet fiorul..

Înțelesu-m-am cu timpul..să-mi adune, pe vecie

Toate-atingerile tale..și să-mi potolească dorul!

Te-am văzut plutind pe-o rază și m-am înțeles cu cerul

Să te-ndrepte către mine..să mă luminezi, iubite

De ce taci?! Cântă-mi iubirea..și dezvăluie-mi misterul

Completându-mi poezia..să-mi ștergi lacrima fierbinte!

10.06.2017